CELEX: 62015CN0400
Language: ro
Date: 2015-07-23 00:00:00
Title: Cauza C-400/15: Cerere de decizie preliminară introdusă de Bundesfinanzhof (Germania) la 23 iulie 2015 – Landkreis Potsdam-Mittelmark/Finanzamt Brandenburg

3.11.2015   
            
            
               RO
            
            
               Jurnalul Oficial al Uniunii Europene
            
            
               C 363/19
            
         Cerere de decizie preliminară introdusă de Bundesfinanzhof (Germania) la 23 iulie 2015 – Landkreis Potsdam-Mittelmark/Finanzamt Brandenburg
   (Cauza C-400/15)
   (2015/C 363/24)
   Limba de procedură: germana
   
      Instanța de trimitere
   
   Bundesfinanzhof
   
      Părțile din procedura principală
   
   
      Reclamant: Landkreis Potsdam-Mittelmark
   
      Pârât: Finanzamt Brandenburg
   
      Întrebările preliminare
   
   Articolul 15 alineatul 1 a doua teză din Umsatzsteuergesetz (Legea privind impozitul pe cifra de afaceri) din Germania prevede că livrarea, importul sau achiziția intracomunitară a unui bun pe care întreprinzătorul îl utilizează în proporție de sub 10 % pentru întreprinderea sa nu se consideră realizată în scopuri profesionale și exclude în această măsură deducerea TVA-ului în amonte.
   Reglementarea se întemeiază pe articolul 1 din Decizia Consiliului din 19 noiembrie 2004 (2004/817/CE (1)), care autorizează Republica Federală Germania să deroge de la articolul 17 alineatul (2) din A șasea directivă privind armonizarea legislațiilor statelor membre referitoare la impozitele pe cifra de afaceri și să excludă de la deducerea TVA-ului cheltuielile aferente bunurilor și serviciilor care sunt utilizate în proporție de peste 90 % în folosul propriu de către persoana impozabilă sau de către personalul acesteia sau mai general în alte scopuri decât pentru desfășurarea activității sale.
   Potrivit modului său de redactare, această autorizare se aplică numai cazurilor reglementate la articolul 6 alineatul (2) din A șasea directivă 77/388/CEE a Consiliului din 17 mai 1977 privind armonizarea legislațiilor statelor membre referitoare la impozitele pe cifra de afaceri (articolul 26 din Directiva 2006/112/CE a Consiliului din 28 noiembrie 2006 privind sistemul comun al taxei pe valoarea adăugată) sau tuturor cazurilor în care un bun sau un serviciu este utilizat numai parțial în cadrul unei activități profesionale?
   
      (1)  JO L 357, p. 33.